techiaith/cofnodycynulliad_en-cy huggingface dataset:
English: We'll move on to item 4, which is the motion under Standing Order 17.42 to resolve to exclude the public from the remainder of the meeting in order to discuss the evidence. Is everyone content? Everyone is content. Thank you very much.
Welsh: Rŷm ni'n symud ymlaen rŵan i eitem 4 a chynnig o dan Reol Sefydlog 17.42 i benderfynu gwahardd y cyhoedd o weddill y cyfarfod er mwyn trafod y dystiolaeth. A yw pawb yn gytûn? Pawb yn gytûn. Diolch yn fawr.
English: The first item on our agenda this afternoon is questions to the Cabinet Secretary for Education, and the first question is from Vikki Howells.
Welsh: Yr eitem gyntaf ar ein hagenda ni y prynhawn yma yw'r cwestiynau i Ysgrifennydd y Cabinet dros Addysg, ac mae'r cwestiwn cyntaf gan Vikki Howells.
English: The Welsh Government will undertake a 12-week public consultation this autumn on school uniform and appearance policies. New updated and strengthened statutory guidance will come into force from September 2019.
Welsh: Bydd Llywodraeth Cymru yn cynnal ymgynghoriad cyhoeddus 12 wythnos o hyd yr hydref hwn ar bolisïau gwisg ysgol ac edrychiad disgyblion. Bydd canllawiau statudol newydd wedi'u diweddaru a'u cryfhau ar waith o fis Medi 2019.
English: Thank you, Cabinet Secretary. I note the comments in your recent statement about encouraging the parents and carers of eligible children to apply for pupil deprivation grant access funding for school uniform in particular. But I'm concerned that lots of those eligible for this are missing out. From my own personal experience locally, the way in which this information is communicated to parents is patchy and its effectiveness is variable. So, how is the Welsh Government encouraging councils and schools to promote this fund to students, particularly prior to the start of a new academic year?
Welsh: Diolch, Ysgrifennydd y Cabinet. A nodaf y sylwadau yn eich datganiad diweddar ynglŷn ag annog rhieni a gofalwyr plant cymwys i wneud cais am gyllid mynediad y grant amddifadedd disgyblion ar gyfer gwisg ysgol yn arbennig. Ond rwy'n pryderu bod llawer o'r rheini sy'n gymwys ar ei gyfer yn colli allan. O fy mhrofiad personol fy hun yn lleol, mae'r ffordd y mae'r wybodaeth hon yn cael ei chyfleu i rieni yn anghyson ac mae ei heffeithiolrwydd yn amrywio. Felly, sut y mae Llywodraeth Cymru yn annog cynghorau ac ysgolion i hyrwyddo'r gronfa hon i fyfyrwyr, yn enwedig cyn dechrau blwyddyn academaidd newydd?
English: Thank you, Vikki. As you'll be aware, for the first time ever this autumn term, assistance with the cost of school uniform is available not just for children entering into high school at year 7, but also for our youngest pupils beginning their school journey. The grant is also available to cover other costs associated with school, not just school uniform, such as PE kit and other school-day essentials. I will continue to work with local authorities to ensure that parents have the right information so that they can make a positive application to receive this funding, because we want all children who are eligible to have this assistance.
Welsh: Diolch, Vikki. Fel y gwyddoch, am y tro cyntaf erioed y tymor hwn, mae cymorth gyda chost gwisg ysgol ar gael nid yn unig i blant sy'n dechrau yn yr ysgol uwchradd ym mlwyddyn 7, ond hefyd ar gyfer ein disgyblion ieuengaf sy'n dechrau ar eu taith ysgol. Mae'r grant hefyd ar gael i dalu am gostau eraill sy'n gysylltiedig ag ysgol, nid gwisg ysgol yn unig, megis dillad addysg gorfforol, a phethau eraill hanfodol ar gyfer y diwrnod ysgol. Byddaf yn parhau i weithio gydag awdurdodau lleol i sicrhau bod rhieni'n cael y wybodaeth gywir, fel y gallant wneud cais cadarnhaol i dderbyn yr arian hwn, gan fod arnom eisiau i bob plentyn sy'n gymwys gael y cymorth hwn.
English: Following on from that, Cabinet Secretary, of course you will be aware of various stories at the beginning of school term of children being punished for not having the correct school uniform. I absolutely buy into the notion that we want all the children to look the same, and it's very important for school discipline and school morale, and so on. But one of the concerns I have is this view that we should punish the child for something that the parent has done. And I'm deeply concerned that - . It runs across not just school uniforms - I know Caroline Jones raised the issue not long ago with you about the child who couldn't go to the prom because she had Asperger's and couldn't get the grades. I've raised with you in the past the child who was punished because they had a chronic ill-health issue so they couldn't attend all the time, but the punishment was meted on the child, rather than the schools looking at the individuals concerned. Will you have another look at this, because of this school uniform issue, and about how we might proportionally represent, or proportionally treat children, and divide between those who don't do things they should do because they just don't feel like it and those who are put in an awkward position because of decisions made by parents and carers, because I think we're giving out the wrong message to these young people about responsibility?
Welsh: Yn dilyn hynny, Ysgrifennydd y Cabinet, wrth gwrs, fe fyddwch yn ymwybodol o wahanol storïau ar ddechrau'r tymor ysgol am blant yn cael eu cosbi am nad ydynt yn gwisgo'r wisg ysgol gywir. Rwy'n credu'n gryf yn y syniad ein bod yn awyddus i'r holl blant edrych yr un fath, ac mae'n bwysig iawn ar gyfer disgyblaeth ysgol a morâl ysgol, ac ati. Ond un o'r pryderon sydd gennyf yw'r syniad hwn y dylem gosbi'r plentyn am rywbeth y mae'r rhiant wedi'i wneud. Ac rwy'n bryderus iawn fod - . Mae'n ymwneud nid yn unig â gwisgoedd ysgol - gwn fod Caroline Jones wedi dwyn mater i'ch sylw yn ddiweddar ynglŷn â phlentyn na allai fynd i'r prom am fod ganddi syndrom Asperger ac ni allai gael y graddau. Rwyf wedi tynnu eich sylw yn y gorffennol at y plentyn a gafodd eu cosbi am fod ganddynt afiechyd cronig felly ni allent fod yn bresennol drwy'r amser, ond cosbwyd y plentyn, yn hytrach na bod yr ysgol yn edrych ar yr unigolion dan sylw. A wnewch chi edrych ar hyn eto, oherwydd mater gwisgoedd ysgol, a sut y gallwn gynrychioli plant yn gymesur, neu drin plant yn gymesur, a gwahaniaethu rhwng y rhai nad ydynt yn gwneud pethau y dylent eu gwneud am nad ydynt yn teimlo fel gwneud hynny, a'r rhai sydd mewn sefyllfa letchwith o ganlyniad i benderfyniadau a wnaed gan rieni a gofalwyr, gan y credaf ein bod yn rhoi'r neges anghywir i'r bobl ifanc hynny ynglŷn â chyfrifoldeb?
English: Angela, school uniform policy is ultimately a matter for individual schools and their governing bodies, and it is for headteachers to decide what action to take when pupils infringe a school uniform policy. However, Welsh Government expects that, if the reason for that infringement is because families are in financial difficulties, schools should allow an appropriate amount of time for the required item to be purchased, for there to be some flexibility in the system, and not to be able to penalise that child. The guidance also highlights what financial assistance is available to families to assist in the purchase of school uniforms. A crucial part of any successful school is ongoing dialogue between headteachers, teaching staff, and their parents. But, ultimately, it is a matter for the governance of that school to decide what punishment, if any, is appropriate if there are infringements of that school's rules.
Welsh: Angela, yn y pen draw, mae polisi gwisg ysgol yn fater i ysgolion unigol a'u cyrff llywodraethu, a chyfrifoldeb penaethiaid yw penderfynu pa gamau i'w cymryd pan fo disgyblion yn mynd yn groes i bolisi gwisg ysgol. Fodd bynnag, mae Llywodraeth Cymru yn disgwyl, os mai'r rheswm dros fynd yn groes i'r polisi yw am fod teuluoedd mewn anawsterau ariannol, y dylai ysgolion ganiatáu cyfnod priodol o amser i brynu'r eitem angenrheidiol, a sicrhau rhywfaint o hyblygrwydd yn y system, heb allu cosbi'r plentyn hwnnw. Mae'r canllawiau hefyd yn amlygu pa gymorth ariannol sydd ar gael i deuluoedd, er mwyn eu cynorthwyo i brynu gwisgoedd ysgol. Mae deialog barhaus rhwng penaethiaid, staff addysgu, a'u rhieni yn rhan hanfodol o unrhyw ysgol lwyddiannus. Ond yn y pen draw, mater i gorff llywodraethu'r ysgol honno yw penderfynu pa gosb, os o gwbl, sy'n briodol os yw rheolau'r ysgol honno yn cael eu torri.
English: I welcome the u-turn performed by the Welsh Government earlier this year on its plans to scrap the school uniform grant, because when household budgets remain squeezed, particularly in my constituency of the Rhondda, going ahead with that would have been unthinkable. Now, around the time that these ill-advised plans were announced, I surveyed local schools in my constituency to see what their school uniform policy was, and I found that policy varied from school to school, with some insisting on the purchase of expensive items, with logos, and others being much more flexible. Like the Bevan Foundation, I'd like to see statutory guidance include a requirement for all schools to adopt a uniform that can be more generic and therefore lower cost. With this in mind, will you pay careful attention to the high annual cost of school uniform for families, and seek to provide an alternative solution for all when you issue your statutory guidance?
Welsh: Rwy'n croesawu'r tro pedol a wnaed gan Lywodraeth Cymru yn gynharach eleni ar ei chynlluniau i gael gwared ar y grant gwisg ysgol, oherwydd pan fo cyllidebau aelwydydd yn parhau i fod dan bwysau, yn enwedig yn fy etholaeth i yn y Rhondda, byddai wedi bod yn amhosibl meddwl am fwrw ymlaen â hynny. Nawr, oddeutu'r adeg y cyhoeddwyd y cynlluniau annoeth hyn, bûm yn edrych ar ysgolion lleol yn fy etholaeth i weld beth oedd eu polisi gwisg ysgol, a gwelais fod polisi'n amrywio o un ysgol i'r llall, gyda rhai'n mynnu bod yn rhaid prynu eitemau drud, gyda logos, ac eraill yn llawer mwy hyblyg. Fel Sefydliad Bevan, hoffwn weld canllawiau statudol yn cynnwys gofyniad i bob ysgol fabwysiadu gwisg ysgol a all fod yn fwy generig, ac felly'n costio llai. Gyda hyn mewn golwg, a wnewch chi roi sylw gofalus i gost flynyddol uchel gwisgoedd ysgol i deuluoedd, a cheisio darparu ateb gwahanol i bawb pan fyddwch yn cyhoeddi eich canllawiau statudol?
English: Well, as I said in answer to Vikki Howells's initial question, the Government will go out to public consultation for 12 weeks this autumn on a new school uniform and appearance policy. The strengthened statutory guidance, I hope, will come into force for the start of the new academic year, and crucially, as part of that consultation, we will look to address issues of affordability and of giving flexibility to parents. So, for instance, when deciding on a school uniform for a high school, could there be some consideration as to the nature of the colour of some of the primary schools in that area? It doesn't seem necessary that you should have to discard a perfectly good pair of trousers or a school skirt when you transfer to the high school just because you're moving to a different school. So, there are lots of ways in which we can address issues of affordability and that is the purpose of the consultation and my determination to introduce statutory guidance in this area.
Welsh: Wel, fel y dywedais wrth ateb cwestiwn cyntaf Vikki Howells, bydd y Llywodraeth yn cynnal ymgynghoriad cyhoeddus am 12 wythnos yr hydref hwn ar bolisi newydd ar gyfer gwisg ysgol ac edrychiad disgyblion. Gobeithio y bydd y canllawiau statudol cryfach yn dod i rym ar gyfer dechrau'r flwyddyn academaidd newydd, ac yn hollbwysig, fel rhan o'r ymgynghoriad hwnnw, byddwn yn ceisio mynd i'r afael â materion fforddiadwyedd a rhoi hyblygrwydd i rieni. Felly, er enghraifft, wrth benderfynu ar wisg ysgol ar gyfer ysgol uwchradd, a fyddai modd ystyried natur lliw rhai o'r ysgolion cynradd yn yr ardal honno? Nid ymddengys bod angen cael gwared ar drowsus da neu sgert ysgol pan fyddwch yn mynd i'r ysgol uwchradd am eich bod yn symud i ysgol wahanol. Felly, mae llawer o ffyrdd y gallwn fynd i'r afael â phroblemau fforddiadwyedd a dyna yw diben yr ymgynghoriad a pham rwy'n benderfynol o gyflwyno canllawiau statudol ar hyn.
English: Cabinet Secretary, I was really pleased to see the announcement that you're going to be consulting on statutory guidance, because, as you know, the existing policy document is actually very good and places a lot of emphasis on generic uniform. But most schools, I would contend, are not actually following that guidance as they should be, and I'm sure you'll have seen the coverage earlier this month of children being kept in a hall for not being in branded trousers, which is totally unacceptable. So, what assurances can you offer that you are going to take a very robust approach to this? But very importantly, how will you ensure that the voices of children and young people are heard through this consultation?
Welsh: Ysgrifennydd y Cabinet, roeddwn yn falch iawn o weld y cyhoeddiad y byddwch yn ymgynghori ar ganllawiau statudol, oherwydd, fel y gwyddoch, mae'r ddogfen bolisi bresennol yn dda iawn, mewn gwirionedd, ac yn rhoi llawer o bwyslais ar wisg ysgol enerig. Ond buaswn yn dadlau nad yw'r rhan fwyaf o ysgolion yn dilyn y canllawiau hynny fel y dylent, ac rwy'n siŵr eich bod wedi gweld yr adroddiadau yn gynharach y mis hwn am blant yn cael eu cadw mewn neuadd am nad oeddent yn gwisgo trowsus â brand, sy'n gwbl annerbyniol. Felly, pa sicrwydd y gallwch ei roi y byddwch yn mynd i'r afael â hyn yn gadarn iawn? Ond yn bwysig iawn, sut y byddwch yn sicrhau bod lleisiau plant a phobl ifanc yn cael eu clywed drwy'r ymgynghoriad hwn?
English: Well, Lynne, as you've rightly identified, there is existing guidance. That was published in September 2013, but it is not of a statutory nature. The reason why I'm determined to address that issue is so that we can put on a legislative footing our expectations of governing bodies who will have to have due regard to the guidance when developing their own policies. This also gives us the opportunity not just to look at the issue of affordability in school uniform but at some of the issues that were perhaps not discussed in 2013, such as gender-neutral uniforms. This now gives us an opportunity to discuss those issues, and, clearly, the views of the children and young people will be crucial during the public consultation, and we will be ensuring that there are opportunities for young people to feed in so that they can tell us how they feel about the issue of school uniform and the role it plays in their school lives.
Welsh: Wel, Lynne, fel y nodwyd yn gywir gennych, mae yna ganllawiau ar gael yn barod. Fe'u cyhoeddwyd ym mis Medi 2013, ond nid ydynt o natur statudol. Y rheswm pam rwy'n benderfynol o fynd i'r afael â'r mater hwn yw er mwyn inni allu rhoi sylfaen ddeddfwriaethol i'r hyn a ddisgwyliwn gan gyrff llywodraethu a fydd yn gorfod rhoi sylw dyledus i'r canllawiau wrth ddatblygu eu polisïau eu hunain. Mae hyn hefyd yn rhoi cyfle inni nid yn unig i edrych ar fater fforddiadwyedd mewn perthynas â gwisgoedd ysgol ond ar rai o'r materion na chawsant eu trafod yn 2013, fel gwisgoedd niwtral o ran rhywedd. Mae hyn yn rhoi cyfle inni drafod y materion hynny yn awr, ac yn amlwg, bydd barn plant a phobl ifanc yn allweddol yn ystod yr ymgynghoriad cyhoeddus, a byddwn yn sicrhau bod cyfleoedd i bobl ifanc gymryd rhan fel y gallant ddweud wrthym sut y maent yn teimlo am fater gwisg ysgol a'r rôl y mae'n ei chwarae yn eu bywydau ysgol.
English: Question 2 [OAQ52569] has been withdrawn. Question 3, therefore, Andrew R.T. Davies.
Welsh: Tynnwyd cwestiwn 2 [OAQ52569] yn ôl. Cwestiwn 3, felly, Andrew R.T. Davies.
English: Thank you, Andrew. Presiding Officer, I understand that you have given your permission for question 3 and question 5 to be grouped. The school organisation code, made under the School Standards and Organisation (Wales) Act 2013, imposes requirements on Welsh Ministers, local authorities and governing bodies in respect of school organisation and provides guidance to which they must have regard when considering the closure of any school, including those in a rural setting.
Welsh: Diolch, Andrew. Lywydd, deallaf eich bod wedi caniatáu i gwestiwn 3 a chwestiwn 5 gael eu grwpio. Mae'r cod trefniadaeth ysgolion, a wnaed o dan Ddeddf Safonau a Threfniadaeth Ysgolion (Cymru) 2013, yn gosod gofynion ar Weinidogion Cymru, awdurdodau lleol a chyrff llywodraethu mewn perthynas â threfniadaeth ysgolion ac yn darparu canllawiau y mae'n rhaid iddynt eu dilyn wrth ystyried cau unrhyw ysgol, gan gynnwys y rheini sydd mewn lleoliadau gwledig.
English: Thank you, Cabinet Secretary, for that answer. Just before the summer recess, you issued new guidance in relation to rural schools - something that was welcomed. Obviously, that guidance will come into effect later on in the year. I'd be grateful to understand what weight local authorities should place on that specific guidance that you've put out there, at the moment. As I understand, it hasn't been incorporated into the code, but many authorities - and I think of one in the Vale of Glamorgan - are deciding on school closures as we speak, and it is important that there isn't a rush to shut many vulnerable schools before this new guidance comes into the code. So, could you indicate what weight you, as the Cabinet Secretary, place on the note that you put out just before the summer recess, please?
Welsh: Diolch am eich ateb, Ysgrifennydd y Cabinet. Ychydig cyn toriad yr haf, cyhoeddasoch ganllawiau newydd mewn perthynas ag ysgolion gwledig - rhywbeth a gafodd groeso. Yn amlwg, daw'r canllawiau hynny i rym yn ddiweddarach eleni. Hoffwn ddeall pa bwys y dylai awdurdodau lleol ei roi ar hyn o bryd ar y canllawiau penodol a gyhoeddwyd gennych. Yn ôl yr hyn a ddeallaf, nid ydynt wedi'u hymgorffori yn y cod, ond mae llawer o awdurdodau - ac rwy'n meddwl am un ym Mro Morgannwg - yn penderfynu ar gau ysgolion ar hyn o bryd, ac mae'n bwysig nad oes brys i gau nifer o ysgolion sydd mewn perygl cyn i'r canllawiau newydd hyn ddod yn rhan o'r cod. Felly, a allech nodi pa bwys rydych chi fel Ysgrifennydd y Cabinet yn ei roi ar y nodyn a ddosbarthwyd gennych cyn toriad yr haf, os gwelwch yn dda?
English: Well, Andrew, as you've recognised, we are revising the code. The draft code that has been revised to reflect the consultation responses - the consultation that took place last year - was laid before the Assembly on Monday of this week. As is required by the 2013 Act, the code has to be laid for 40 days, following which it may come into force unless the Assembly resolves not to approve it. Therefore, I would expect the new code to come into force on 1 November, colleagues around this Chamber willing. We have been very clear to local authorities about the direction of policy travel in this area and I would expect them to be cognisant of that when they're making any decisions about the future of a rural school that would be listed under the new code.
Welsh: Wel, Andrew, fel y dywedoch, rydym yn adolygu'r cod. Gosodwyd y cod drafft sydd wedi'i adolygu i adlewyrchu'r ymatebion i'r ymgynghoriad - yr ymgynghoriad a gynhaliwyd y llynedd - gerbron y Cynulliad ddydd Llun yr wythnos hon. Fel sy'n ofynnol o dan Ddeddf 2013, mae'n rhaid bod y cod wedi'i osod am 40 diwrnod, a gall ddod i rym wedi hynny oni bai fod y Cynulliad yn penderfynu peidio â'i gymeradwyo. Felly, buaswn yn disgwyl i'r cod newydd ddod i rym ar 1 Tachwedd, os yw'r cyd-Aelodau o amgylch y Siambr hon yn fodlon. Rydym wedi bod yn glir iawn gydag awdurdodau lleol mewn perthynas â chyfeiriad y polisi yn y maes hwn a buaswn yn disgwyl iddynt fod yn ymwybodol o hynny pan fyddant yn gwneud unrhyw benderfyniadau ynglŷn â dyfodol ysgol wledig a fyddai wedi'i rhestru o dan y cod newydd.
English: Cabinet Secretary, I've heard, in relation to the proposed transfer/closure of Llancarfan Primary School, which my colleague has just referred to, that the issue of access to the school building programme requires schools, often, to be built on new sites and schools to be consolidated or expanded. This is a real problem for schools in rural communities, where there may be a constrained site, no alternative available and where money is not available for adaptation - you've just got to go with a comprehensive new build - and this restricts the choices that local authorities have, especially when they want to increase the viability of our smaller, rural schools. Will you look at the building programme?
Welsh: Ysgrifennydd y Cabinet, mewn perthynas â'r cynlluniau arfaethedig i symud/cau Ysgol Gynradd Llancarfan, y cyfeiriodd fy nghyd-Aelod atynt yn awr, clywais fod mater mynediad at y rhaglen adeiladu ysgolion yn aml yn ei gwneud yn ofynnol i ysgolion gael eu hadeiladu ar safleoedd newydd ac i ysgolion gael eu cyfuno neu eu hehangu. Mae hon yn broblem wirioneddol i ysgolion mewn cymunedau gwledig, lle gall fod yno safle cyfyngedig, heb opsiwn arall ar gael a lle nad oes arian ar gael ar gyfer addasu - mae'n rhaid i chi gael adeilad newydd cynhwysfawr - ac mae hyn yn cyfyngu ar y dewisiadau sydd gan awdurdodau lleol, yn enwedig pan fyddant yn awyddus i gynyddu hyfywedd ein hysgolion gwledig, llai o faint. A wnewch chi edrych ar y rhaglen adeiladu?
English: First of all, can I say that it is not a requirement of the twenty-first century schools programme, to access that money, to have a completely new build? In fact, I have been to refurbishment projects the length and breadth of this country where twenty-first century schools programme money has been used to refurbish part of a school - in fact, in your new leader's constituency not so long ago. So, this idea that you could only access that money if you build a brand new school from scratch is a fallacy. That is not correct. Each case that is put forward by our partners in local government is judged on its merits. What I do understand, with regard to the issue that I know was exercising the mind of both Andrew and you, and the Assembly Member for the Vale of Glamorgan, is the case of Llancarfan. The decision that was taken at a meeting, I believe, on Monday of this week, is that the consultation that the Vale has gone out to is now to be referred to their scrutiny committee, and they are to allow the members of that scrutiny committee to look at the proposals that the Vale of Glamorgan Council has come forward with - which I welcome - and it will ultimately be a matter for those who run the Vale of Glamorgan Council to make a decision on the future of that school.
Welsh: Yn gyntaf, a gaf fi ddweud nad yw'n ofynnol cael adeilad cwbl newydd er mwyn cael mynediad at arian y rhaglen ysgolion ar gyfer yr unfed ganrif ar hugain? Mewn gwirionedd, rwyf wedi ymweld â phrosiectau adnewyddu ledled y wlad lle mae arian ysgolion yr unfed ganrif ar hugain wedi'i ddefnyddio i adnewyddu rhan o ysgol - yn etholaeth eich arweinydd newydd heb fod mor hir â hynny'n ôl. Felly, mae'r syniad hwn mai dim ond drwy adeiladu ysgol newydd sbon y gallwch gael mynediad at yr arian hwnnw yn gamsyniad. Nid yw hynny'n gywir. Ystyrir pob achos a gyflwynir gan ein partneriaid llywodraeth leol yn ôl ei rinweddau ei hun. Yr hyn a ddeallaf, o ran y mater y gwn ei fod wedi bod yn dreth ar feddyliau Andrew a chi, a'r Aelod Cynulliad dros Fro Morgannwg, yw achos Llancarfan. Y penderfyniad a wnaed mewn cyfarfod ddydd Llun yr wythnos hon, rwy'n credu, yw y bydd yr ymgynghoriad a gynhaliwyd gan y Fro yn cael ei gyfeirio'n awr at eu pwyllgor craffu, a byddant yn caniatáu i aelodau'r pwyllgor craffu hwnnw edrych ar y cynigion a gyflwynwyd gan Gyngor Bro Morgannwg - ac rwy'n eu croesawu - ac yn y pen draw, mater i'r rheini sy'n rhedeg Cyngor Bro Morgannwg fydd gwneud penderfyniad ynglŷn â dyfodol yr ysgol honno.